Ne autem ex hoc tanto Conuentu Abbatum siue Priorum, Cluniacensis Ecclesia grauetur, prouisum est  statutum, vbi interim, donec de communi consilio prouideatur, vnde tantæ multitudini debeant necessaria ministrari, omnes Abbates, siue Priores, nulla distinctione habita famulos suos  equos, pro sua voluntate exhibeant. Hæc quidem, licet pauca, statuimus in præsenti secundum voluntatem Dei,  consiliū fratrum nostrorum, in sequenti Capitulo apposituri alia, si necesse fuerit, vel iis prout ratio dictauerit, aliqua subtracturi. Singuli autem Camerarij Prouinciales hæc statuta penes se habeant,  ea curæ suæ Prioribus  Monachis infra proximum Pascha obseruanda proponant, vtpote in quibus  forma Ordinis,  exemplum honestatis,  salus animarum, si sint custodita, consistit.